PATVIRTINTA

Kalvarijos sav. Sangrūdos pagrindinės mokyklos direktoriaus 2025 m. sausio 2 d. įsakymu Nr. V1-3

**KALVARIJOS SAV. SANGRŪDOS PAGRINDINĖS MOKYKLOS MOKINIŲ DALYVAUJAMOJO BIUDŽETO INICIATYVŲ** **PROJEKTŲ ATRANKOS IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kalvarijos sav. Sangrūdos pagrindinės mokyklos mokinių dalyvaujamojo biudžeto iniciatyvų projektų atrankos ir finansavimo tvarkos aprašas (toliau – Aprašas) nustato Kalvarijos sav. Sangrūdos pagrindinės mokyklos (toliau – Mokykla) mokinių savivaldybės biudžeto lėšomis finansuojamų inicijuotų dalyvaujamojo biudžeto modeliu grįstų projektų idėjų pasiūlymų teikimo, vertinimo, atrankos ir įgyvendinimo tvarką.
2. Projektų įgyvendinimo trukmė – iki einamųjų metų gruodžio 15 d.
3. Apraše vartojamos sąvokos:
   1. **Vertinimo komisija** – komisija, sudaryta iš 2 administracijos darbuotojų arba mokytojų, 6 mokinių tarybos atstovų.
   2. **Mentorius** – Mokyklos administracijos darbuotojas, atsakingas už mokinių dalyvaujamojo biudžeto projekto įgyvendinimą bei kuravimą dalyvaujant atrankoje.
   3. **Mokinių grupė** – Mokykloje besimokančių mokinių grupė, sudaryta iš 2–5 bet kurios 5–10 klasių asmenų, teikianti projekto idėjos pasiūlymą mokinių dalyvaujamojo biudžeto iniciatyvų projektų atrankos konkursui.
   4. **Projektas** – laike apibrėžta nekomercinė, negeneruojanti pajamų kryptingos veiklos priemonių visuma, įgyvendinama vadovaujantis Aprašo nuostatomis.
   5. **Iniciatyvos projekto paraiška** – pagal specialią formą parengta paraiška su priedais, kurią pateikia mokinių grupė, aprašydama iniciatyvos projektą.
   6. **Vieša atranka** – mokinių balsavimas už pateiktą iniciatyvos projektą Mokykloje vadovaujantis šiuo Aprašu.

**II SKYRIUS**

**KONKURSO ORGANIZAVIMAS**

1. Kalvarijos savivaldybės bendrojo ugdymo mokyklų mokinių dalyvaujamojo biudžeto iniciatyvų projektų konkursą (toliau – konkursas) Mokykloje organizuoja Kalvarijos sav. Sangrūdos pagrindinės mokyklos mentorius, paraiškas teikia mokinių grupės.
2. Projektai turi:

5.1. būti skirti visai Mokyklos bendruomenei (netradicinių ugdymo aplinkų, poilsio ir interaktyvių erdvių įrengimas ar tobulinimas, ugdymo priemonių įsigijimas, išvykų, renginių organizavimas ir pan.);

5.2. neviršyti Mokyklai skirtos lėšų sumos. Mokyklai skirtos lėšos skelbiamos viešai Mokinių taryboje, informuojami mokytojai;

5.3. būti orientuoti į tai, ko Mokykloje dar nėra arba į tai, ką Mokykla turi, bet reikia atnaujinti;

5.4. būti nereikalaujantys išlaikymo išlaidų ar papildomos darbo jėgos jų įgyvendinimui.

6. Mokyklos direktoriaus įsakymu skiriamas mentorius, kuris atsakingas už konkurso organizavimą Mokykloje ir mokinių dalyvaujamojo biudžeto iniciatyvos projekto įgyvendinimą.

7. Mokyklos direktoriaus įsakymu per 7 darbo dienas nuo informacijos apie dalyvaujamojo biudžeto iniciatyvų projektų paskelbimą, skiriami mokytojai-konsultantai, kurie padeda mentoriui konsultuoti mokinių grupes. Kiekvienas konsultantas kuruoja ir konsultuoja vieną mokinių grupę iniciatyvos projekto rengimo etape. Mokytoją-konsultantą mokiniai pasirenka patys, gauna jo žodinį sutikimą konsultuoti mokinių grupę ir praneša mokytojo pavardę mentoriui.

**III SKYRIUS**

**MOKINIŲ INICIATYVŲ PROJEKTŲ PARAIŠKŲ TEIKIMO TVARKA**

1. Mentorius einamaisiais biudžetiniais metais ne vėliau kaip iki kovo 10 d. informuoja Mokyklos bendruomenę apie galimybę dalyvauti mokinių dalyvaujamojo biudžeto iniciatyvų projektų konkurse, supažindina su konkurso tikslais, organizavimo ir vykdymo tvarka.
2. Mokyklos administracija einamaisiais biudžetiniais metais ne vėliau kaip iki kovo 15 d. mokiniams skelbia kvietimą dalyvauti Projektų konkurse (toliau – Kvietimas) ir teikti paraiškas iki nurodytos datos. Konkurso data kasmet nustatoma suderinus su Mokyklos mokinių taryba.
3. Teikti paraiškas Projektų konkursui gali mokinių grupės, sudarytos iš 2–5 asmenų (vienos klasės atstovų, dviejų klasių atstovų, mokinių tarybos atstovų ir pan.).
4. Kvietimas dalyvauti Projektų paraiškų teikime skelbiamas Mokyklos Teams platformoje, vaizdo lentoje, Mokyklos interneto svetainėje.
5. Užpildytas Projektų paraiškas (Aprašo 1 priedas) mokinių grupės teikia vadovaujantis šiuo Aprašu ir kvietime nustatyta tvarka ir terminais.
6. Būtinieji reikalavimai Projektams:

13.1. Projekto įgyvendinimo vertė turi neviršyti skirtos Mokyklai sumos;

13.2. Projekto veiklomis sukurti rezultatai turi būti orientuoti į Aprašo 5 punkte išdėstytus siūlymus.

1. Mokiniai turi teisę Projekto paraišką atsiimti bet kuriuo metu iki viešosios atrankos paskelbimo pradžios.
2. Konsultaciją ir metodinę pagalbą mokiniams, norintiems teikti Projekto paraišką, teikia Mokyklos mentorius, nurodytas Kvietime.

**IV SKYRIUS**

**MOKINIŲ INICIATYVŲ PROJEKTŲ PARAIŠKŲ VERTINIMAS IR ATRANKA**

16. Pagal Kvietime nustatytą tvarką, pateikti Projektai vertinami pasibaigus Kvietime nurodytam priėmimo terminui.

17. Pateiktų Projektų vertinimas vyksta dviem etapais:

17.1. administracinės atitikties vertinimas;

17.2. vieša atranka.

18. Projektų administracinės atitikties vertinimą atlieka Mokyklos direktoriaus įsakymu sudaryta vertinimo komisija (toliau – Komisija). Į Komisijos sudėtį įeina Mokyklos administracijos, mokytojų, mokinių tarybos atstovai. Administracinės atitikties vertinimas atliekamas per 5 darbo dienas nuo kvietime nurodytos paskutinės Projektų pateikimo dienos. Komisijos pirmininkas išrenkamas pirmojo posėdžio metu iš Komisijos narių. Komisija sprendimus priima balsų dauguma, jeigu balsai pasiskirsto po lygiai, lemiamą balsą turi Komisijos pirmininkas.

19. Administracinės atitikties vertinimo metu įvertinama, ar:

19.1. Projektas atitinka Aprašo 1 priede nustatytos Projekto paraiškos formą;

19.2. Projekto paraiška užpildyta tinkamai, t. y. užpildytos visos Projekto paraiškos dalys;

19.3. Projekto paraiškoje pateiktas išlaidų pagrįstumas yra realus, skirtas Projekto rezultatams pasiekti;

19.4. Projekto veiklomis sukurti rezultatai nebus naudojami komerciniais tikslais;

19.5. Projektas skirtas Mokyklos mokiniams;

20. Iš visų Projektų, atitinkančių Aprašo 19.1–19.5. papunkčiuose nurodytus reikalavimus, sudaromas atrinktų Projektų sąrašas.

20. Komisijos posėdžiai protokoluojami, o sprendimai įforminami protokoluose, kuriuos pasirašo Komisijos pirmininkas.

21. Jeigu Komisija įvertina gautą Projektą kaip neatitinkantį reikalavimų, kuris neatitinka bent vieno Aprašo 19.1–19.5. papunkčiuose nurodyto reikalavimo, Komisijos pirmininkas apie priimtą sprendimą informuoja mokinių grupę per 2 darbo dienas po Komisijos posėdžio.

22. Mokyklos direktoriaus įsakymu patvirtinamas atrinktų Projektų nuasmenintas sąrašas (be mokinių grupės asmens duomenų), kuriame pateikiamas Projekto pavadinimas, tikslas, trumpas aprašymas ir prašoma suma.

23. Mokyklos direktoriaus įsakymu patvirtintas atrinktų Projektų sąrašas, kuriame pateikiamas Projekto pavadinimas, tikslas, trumpas aprašymas ir prašoma suma, skelbiamas mokyklos Teams platformoje, vaizdo lentoje, interneto svetainėje ir supažindinami mokiniai.

24. Per 5 darbo dienas nuo atrinktų Projektų sąrašo paskelbimo dienos Mokyklos administracija organizuoja viešą Projektų atranką.

25. Vieša Projektų atranka organizuojama visuotiniu balsavimu Teams platformoje. Viešos atrankos vykdymas, eiga ir balsų skaičiavimo tvarka yra patvirtinama Mokyklos direktoriaus įsakymu.

26. Visuotinio susirinkimo metu mokinių grupėms drauge su mentoriumi ir konsultantais sudaromos sąlygos pristatyti savo Projektus su lydimąja medžiaga (nuotraukos, brėžiniai, piešiniai ir pan.). Kiekvienam pristatymui skiriama iki 10 min.

27. Po Projektų pristatymų ir aptarimų mokiniai kviečiami balsuoti ir išrinkti aktualiausią ir reikšmingiausią Mokyklos bendruomenei Projektą. Balsavimas vyksta slaptu būdu pagal patvirtintą viešosios atrankos vykdymo tvarką.

28. Balsavimo teisę turi 5–10 Mokyklos klasių mokiniai. Mokinys turi teisę balsuoti ne daugiau kaip už 3 atrinktus iniciatyvų Projektus (jei yra pateikta daugiau nei 3), atiduodamas po vieną balsą už kiekvieną iniciatyvos Projektą.

29. Suskaičiavus mokinių balsavimo rezultatus, mentorius sudaro Projektų sąrašą. Sąrašas sudaromas pagal balsavusių asmenų balsus, t. y. nuo daugiausiai balsų surinkusio Projekto iki mažiausiai balsų surinkusio. Finansuojamas(-i) daugiausiai balsų surinkęs(-ę) Projektas(-ai).

30. Finansuojamų iniciatyvų Projektų skaičius nustatomas atsižvelgiant į Savivaldybės skirtas lėšas Mokyklai. Finansuojamų projektų bendra suma negali viršyti Savivaldybės skirtų lėšų priemonei įgyvendinti sumos. Mentorius su iniciatyvų Projektų laimėtojais aptaria iniciatyvų Projektų biudžetus ir gali juos koreguoti atsižvelgiant į Mokyklai skirtas lėšas.

31. Gavę daugiausia mokinių balsų iniciatyvų projektai, tvirtinami Mokyklos direktoriaus įsakymu, kuriame nurodomi laimėjusių iniciatyvų projektų pavadinimai ir skirtos lėšos.

32. Mokinių atrinktų iniciatyvų Projektai (pateikiamas Projekto pavadinimas, tikslas, trumpas aprašymas ir prašoma suma) skelbiami mokyklos Teams platformoje, interneto svetainėje, socialiniuose tinkluose, Kalvarijos savivaldybės interneto svetainėje [www.krs.lt](http://www.krs.lt) ir kitose informacinėse priemonėse.

33. Balsavimą turi teisę stebėti Kalvarijos savivaldybės švietimo, kultūros ir sporto skyriaus specialistas.

**V SKYRIUS**

**MOKINIŲ INICIATYVŲ PROJEKTŲ ĮGYVENDINIMAS,**

**FINANSAVIMAS IR ATSISKAITYMAS**

34. Atrinktą(-us) Projektą(-us) įgyvendina mokiniai, kuruojami mentoriaus. Projektas(-ai) turi būti įgyvendintas(-i) ne vėliau kaip iki einamųjų biudžetinių metų gruodžio 15 d.

35. Mokinių grupė kartu su mentoriumi, įgyvendindami Projektą, yra atsakingi už:

35.1. veiklos organizavimą ir įgyvendinimą, jeigu Projektas yra susijęs su veiklomis;

35.2. pagal poreikį viešojo pirkimo, susijusio su paslaugomis ar prekėmis, organizavimą, techninių specifikacijų paslaugoms ar prekėms pirkti parengimą su mentoriaus pagalba;

35.3. Projekto rezultatų ataskaitos parengimą.

36. Laikantis Mokyklos turimų tvarkų ir galiojančių teisės aktų dokumentų parengimą apmokėjimams už Projektui reikalingas veiklas, prekes ir kt. atlieka Mokyklos administracijos darbuotojai.

37. Projekto vykdytojas, kuris yra perkančioji organizacija, vykdydamas pirkimą, privalo vadovautis Viešųjų pirkimų įstatymu.

38. Savivaldybės skirtos lėšos Projektams įgyvendinti negali būti naudojamos paslaugų ar prekių apmokėjimams, nesusijusiems su tiesioginėmis Projekto išlaidomis, nurodytomis Projekto sąmatoje.

39. Mokinių grupė po Projekto įgyvendinimo ne vėliau kaip iki einamųjų biudžetinių metų gruodžio 10 dienos parengia ir Mokyklos administracijai pateikia Aprašo 2 priede nustatytos formos Projekto veiklos rezultatų ataskaitą. Mokinių grupę konsultuoja mentorius.

40. Mentorius, gavęs iš Mokyklos administracijos mokinių grupės Projekto veiklos rezultatų ataskaitą, iki gruodžio 15 dienos užpildo galutinę Aprašo 3 priede nustatytos formos Projekto veiklos rezultatų ataskaitą.

41. Mokyklos nepanaudotas lėšas iki gruodžio 15 d. grąžina savivaldybės buhalterijai ir pateikia Biudžeto išlaidų sąmatos vykdymo ataskaitą pagal Lietuvos Respublikos finansų ministro patvirtintą formą Nr. 2.

42. Už Projektų veiklų viešinimą Mokykloje atsakingas mentorius. Jis turi pristatyti finansuojamus Projektus visuomenei skelbimų lentoje, interneto svetainėje, susitikimuose su visuomene, socialiniuose tinkluose, žiniasklaidos priemonėse, leidiniuose ir kitose informacinėse priemonėse). Pristatant Projektus visuomenei Savivaldybė turi būti minima kaip Projektą finansavusi institucija.

**VI SKYRIUS**

**BAIGIAMOSIOS NUOSTATOS**

43. Projektų įgyvendinimo priežiūrą vykdo Kalvarijos savivaldybės švietimo, kultūros ir sporto skyriaus atsakingas asmuo.

44. Mentorius yra atsakingas už Savivaldybės skirtų lėšų tikslingą panaudojimą.

45. Lėšų panaudojimo kontrolė vykdoma teisės aktų nustatyta tvarka.

46. Aprašas gali būti keičiamas, papildomas ar pripažįstamas netekusiu galios Mokyklos direktoriaus įsakymu.

57. Ginčai sprendžiami Lietuvos Respublikos įstatymų nustatyta tvarka.

|  |
| --- |
|  |

|  |
| --- |
| Kalvarijos sav. Sangrūdos pagrindinės mokyklos mokinių dalyvaujamojo biudžeto iniciatyvų projektų atrankos ir finansavimo tvarkos aprašo  1 priedas |

**MOKINIŲ DALYVAUJAMOJO BIUDŽETO INICIATYVOS**

**PROJEKTO PARAIŠKA**

(data)

1. **Bendra informacija apie iniciatyvos projektą ir pareiškėją**

|  |
| --- |
| **1.1. Projekto pavadinimas** |

|  |  |
| --- | --- |
| **1.2. Pareiškėjas** *(mokykloje besimokančių mokinių grupė, sudaryta iš 2–5 asmenų)* | |
| Vardas, pavardė | Klasė, kontaktai |
|  |  |
|  |  |
|  |  |
|  |  |
|  |  |
| **1.3. Mentorius** |  |
| Vardas, pavardė | Dėstomas dalykas, telefonas, el. paštas |
|  |  |
| **1.4. Konsultantas** |  |
|  |  |

**2. Iniciatyvos projekto aprašymas (santrauka)**

|  |
| --- |
| **2.1. Projekto tikslas, tikslinė grupė, sprendžiama problema** (*ne daugiau kaip pusė lapo)* |
| **2.2. Projekto rezultatai, jų nauda mokyklos bendruomenei** |
| **2.3. Numatomos projekto veiklos, veiklų kiekybiniai ir kokybiniai rodikliai** |

**3. Preliminari iniciatyvos projekto sąmata**

|  |  |  |
| --- | --- | --- |
| **Išlaidų pavadinimas** | **Planuojama išlaidų suma Eur** | **Išlaidų pagrindimas** |
|  |  |  |
|  |  |  |
|  |  |  |
|  |  |  |
|  |  |  |
| **Iš viso** |  |  |

**4. Iniciatyvos projekto paraiškos priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(preliminarią projekto sąmatą pagrindžiantys dokumentai, vizualizacijos, brėžiniai, schemos, rekomendacijos, ar kita informacija, papildanti projekto aprašymą)* | **Priedo lapų skaičius** |
| 1. |  |  |
| 2. |  |  |
| 3. |  |  |

**5. Tvirtinu:**

5.1. Šioje iniciatyvos projekto paraiškoje ir prie jos pridėtuose dokumentuose pateikta informacija yra teisinga.

5.2. Sutinku, kad informacija apie iniciatyvos projektą būtų skelbiama viešoje erdvėje.

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

|  |
| --- |
| Kalvarijos sav. Sangrūdos pagrindinės mokyklos mokinių dalyvaujamojo biudžeto iniciatyvų projektų atrankos ir finansavimo tvarkos aprašo  2 priedas |

**MOKINIŲ DALYVAUJAMOJO BIUDŽETO INICIATYVOS PROJEKTO VEIKLOS**

**REZULTATŲ ATASKAITA**

\_\_\_\_\_\_\_\_\_\_\_

(data)

**1. Bendra informacija apie įgyvendintą iniciatyvos projektą ir jo vykdytojus**

|  |
| --- |
| **1.1. Projekto pavadinimas** |

|  |  |
| --- | --- |
| **1.2. Projekto vykdytojai** *(mokykloje besimokančių mokinių grupė, sudaryta iš 2–5 asmenų)* | |
| Vardas, pavardė | Klasė, kontaktai |
|  |  |
|  |  |
|  |  |
|  |  |
|  |  |
| **1.3. Mentorius** |  |
| Vardas, pavardė | Dėstomas dalykas, telefonas, el. paštas |
|  |  |
| * 1. **Konsultantas** |  |
|  |  |

**2. Iniciatyvos projekto pasiekimai (trumpa santrauka)**

|  |  |  |
| --- | --- | --- |
| **Projekto tikslas** | | |
|  | | |
| **Projekto nauda mokyklos bendruomenei** | | |
|  | | |
| **Įvykdytos veiklos** | **Kokybiniai rezultatai** | **Kiekybiniai rezultatai** |
|
|  |  |  |
|  |  |  |
|  |  |  |

**3. Informacija apie iniciatyvos projekto viešinimą įgyvendinimo laikotarpiu**

|  |  |  |
| --- | --- | --- |
| **Tikslinė grupė** | **Informavimo tikslas ir būdas** | **Informavimo laikas** |
|  |  |  |

**4. Iniciatyvos projekto sąmatos įgyvendinimas**

|  |  |
| --- | --- |
| **Suplanuota lėšų** | **Įsisavinta lėšų** |
|  |  |

**5. Iniciatyvos projekto įgyvendinimą pagrindžiantys priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(veiklos dalyvių sąrašai, susitikimų sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.)* | **Priedo lapų skaičius** |
| 1. |  |  |
| 2. |  |  |
| 3. |  |  |

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Mentorius:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) vardas ir pavardė)

|  |
| --- |
| Kalvarijos sav. Sangrūdos pagrindinės mokyklos mokinių dalyvaujamojo biudžeto iniciatyvų projektų atrankos ir finansavimo tvarkos aprašo  3 priedas |

**MOKINIŲ DALYVAUJAMOJO BIUDŽETO INICIATYVOS BENDRA VISŲ PROJEKTŲ VEIKLOS REZULTATŲ ATASKAITA**

\_\_\_\_\_\_\_\_\_\_\_

(data)

**1. Bendra informacija apie mokyklą**

|  |
| --- |
| **1.1. Mokyklos pavadinimas** |
| **1.2. Mokyklos vadovas** (vardas, pavardė, kontaktai) |

|  |
| --- |
| **1.3. Mokyklos mentorius** (vardas, pavardė, kontaktai) |
| **1.4. Projekto vykdytojai** (mokinių grupės, skaičius, klasės): |
| **I grupė:** |
| **II grupė:** |
| **III grupė:** |

**2. Iniciatyvos projektų rezultatai ir tikslų įgyvendinimas**

|  |
| --- |
| **2.1. Įvykdytų projektų nauda mokyklos bendruomenei** (trumpas aprašas) |
| **I projekto pristatymas:** |
| **II projekto pristatymas:** |
| **III projekto pristatymas:** |

|  |  |  |  |  |
| --- | --- | --- | --- | --- |
| **2.2. Informacija apie įvykdytus iniciatyvos projektus** | | | | |
| **Projekto pavadinimas** | **Skirta lėšų suma** | **Projekto tikslas** | **Kokybiniai rezultatai** | **Kiekybiniai rezultatai** |
|
|  |  |  |  |  |
|  |  |  |  |  |

**4. Informacija apie iniciatyvos projekto viešinimą įgyvendinimo laikotarpiu**

|  |  |  |
| --- | --- | --- |
| **Kokia informacija viešinama** | **Tikslinė grupė** | **Informavimo tikslas ir būdas** |
|  |  |  |

**5. Iniciatyvos projektų įgyvendinimą pagrindžiantys priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(veiklos dalyvių sąrašai, susitikimų sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.)* | **Priedo lapų skaičius** |
| 1. |  |  |
| 2. |  |  |
| 3. |  |  |

Mokyklos direktorius A. V.

(vardas, pavardė) (parašas)

Mentorius \_\_\_\_\_\_\_\_\_\_

(vardas, pavardė) (parašas)